ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind stabilirea salariilor de bază pentru funcționarii publici și personalul contractual din cadrul aparatului de specialitate al primarului comunei Valea Ierii

Consiliul local al comunei Valea Ierii întrunit în ședința extraordinară din data de 4 februarie 2019,

Examinând proiectul de hotărare privind stabilirea salariilor de bază pentru funcționarii publici și personalul contractual din cadrul aparatului de specialitate al primarului comunei Valea Ierii, proiect din inițiativa primarului,

Văzând adresa nr. 237/1.02.2019 a Sindicatului Liber al Salariaților din Administrația Publică Locală Civitas Cluj,

În baza dispozițiilor art.11 si 38 din Legea –cadru nr.153/28.06.2017 privind salarizarea personalului plătit din fonduri publice,

În urma dezbaterilor care au avut loc și având avizul comisiei de specialitate,

Potrivit dispozițiunilor art.36, alin.2 lit.a), art.39 alin.(1) si 45 din Legea nr.215/2001 a administrației publice locale, republicată, cu modificările și completările ulterioare,

H O T Ă R Ă Ș T E:

Art.1. Se aprobă coeficienții care stau la baza determinării salariilor de bază pentru funcțiile publice din aparatul de specialitate al primarului comunei Valea Ierii, prevăzuți în anexa care face parte integrantă din prezenta hotărâre.

Art.2. (1) Gestionarea sistemului de salarizare a personalului din Primăria comunei Valea Ierii se asigură de ordonatorul de credite, în condițiile legii.

(2) Salariile de bază se stabilesc potrivit prevederilor prezentei hotărâri, astfel încât împreună cu indemnizațiile lunare și celelalte elemente ale sistemului de salarizare să se încadreze în fondurile bugetare aprobate anual pentru cheltuieli de personal, în vederea realizarii obiectivelor, programelor si proiectelor ce revin instituției, potivit legii.

Art.3. Ordonatorul de credite stabilește salariile lunare ale personalului din subordonare, cu respectarea prevederilor prezentei hotărâri,în condițiile legii.

Art.4. Cu ducererea la îndeplinire a prevederilor prezentei hotărâri se încredințează secretarul comunei Valea Ierii și compartimentul financiar-contabil .

Președinte de ședință, Contrasemnează:

Constantin Culda Secretar,

Nelia-Crenguța Mariș

**Nr.4 din 04.02.2019**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***

ROMÂNIA

JUDEȚUL CLUJ

COMUNA VALEA IERII

PRIMĂRIA

Nr.1717 din 25.07.2017

R A P O R T

privind proiectul de hotărâre privind stabilirea salariilor de baza pentru funcționarii publici și personalul contractual din cadrul aparatului de specialitate al primarului comunei Valea Ierii

În baza dispozițiilor art.11 alin.(1) din Legea –cadru nr.153/28.06.2017 privind salarizarea personalului plătit din fonduri publice , *pentru funcționarii publici si personalul contractual din cadrul familiei ocupaționale ,,Administratie" din aparatul propriu al consiliilor județene, primării si consilii locale și din serviciile publice din subordinea acestora, salariile de bază se stabilesc prin hotărâre a Consililui Local, a Consiliului Județean sau a Consiliului General al Municipiului București, dupa caz, în urma consultării organizatiei sindicale reprezentative la nivel de unitate, sau dupa caz, a reprezentanților salariaților.*

Văzând Nomenclatorul funcțiilor necesare desfășurării activităților specifice Primăriei comunei Valea Ierii prevazut in Anexa nr.VIII,Cap.1 lit.A, pct III și Cap.II,lit.A,pct.IV,din Legea-cadru nr.153/28.06.2017, propun primarului comunei Valea Ierii, spre aprobare, inițierea unui proiect de hotărâre privind stabilirea salariilor de bază pentru funcționarii publici și personalul contractual din cadrul aparatului de specialitate al primarului comunei Valea Ierii.

Proiectul de hotărâre are în vedere:

a) stabilirea salariilor de bază, pentru funcționarii publici si personalul contractual din cadrul institutiei în vederea promovarii performanței individuale;

b) respectarea principiilor care stau la baza sistemului de salarizare prevazute de lege: principiul legalității, principiul nedescriminării, principiul egalității, principiul importantei sociale a muncii, principiul stimulării personalului din sectorul bugetar, principiul ierarhizarii, principiul transparenței mecanismului de stabilire a drepturilor salariale, principiul sustenabilității financiare si principiul publicității;

c) stabilirea salariilor de bază printr-o ierarhizare a posturilor având la bază urmatoarele criterii generale:

- cunostințe și experiență;

- complexitate, creativitate si diversitate a activităților;

- judecata și impactul deciziilor;

- responsabilitate, coordonare și supervizare;

- dialog social și comunicare;

- condiții de muncă;

- incompatibilități si regimuri speciale;

d) diferentierea salariilor de baza pe funcții, grade/trepte și gradații,conform legii;

e) salariile de bază se stabilesc potrivit prevederilor prezentei hotărâri, astfel încât,împreună cu celelalte elemente ale sistemului de salarizare să se încadreze în fondurile aprobate de la bugetul local pentru cheltuieli de personal, în vederea realizarii obiectivelor, programelor și proiectelor instituției;

f) modificarile aduse Legii nr.215/2001 a administratiei publice locale, republicată, cu modificările și completările ulterioare, prin Legea nr.140/16.06.2017 pentru modificarea art.128 din Legea administratiei publice locale nr.215/2001, în sensul creșterii responsabilității funcționarilor publici și personalului contractual din aparatul de specialitate al primarului comunei Valea Ierii în ceea ce privește aprecierea necesității și oportunității adoptării și emiterii actelor administrative-atrăgând răspunderea administrativă, civilă sau penală, în condițiile legii, a salariatilor privind întocmirea, semnarea, contrasemnarea sau avizarea actelor administrative specifice administrației publice locale;

g) cresterile salariale ce se acorda si altor familii ocupationale-conform prevederilor art.38 din Legea- cadru nr.153/28.06.2017;

Gestionarea sistemului de salarizare a personalului din Primaria comunei Valea Ierii se asigura de către ordonatorul de credite, în condițiile legii.

Salariile de bază pentru funcțiile publice din aparatul de specialitate al primarului comunei Valea Ierii se determină prin înmultirea coeficienților prevăzuți în anexa la hotărâre, cu salariul de baza minim brut pe țară garantat in plată, în vigoare.

Salariile de bază pentru funcțiile contractuale din aparatul de specialitate al primarului comunei Valea Ierii care intra sub incidenta prevederilor art.11.alin.(1) din Legea –cadru nr.153/28.06.2017-se determină prin inmultirea coeficientilor prevazuti în anexa la hotărâre, cu salariul de baza minim brut pe tara garantat în plata, în vigoare.

Salariile de bază pentru personalul din Primaria comunei Valea Ierii determinate prin înmulțirea coeficienților din anexe cu salariul de bază minim brut pe tara garantat în plată în vigoare împreună cu indemnizațiile lunare și cu celelalte elemente ale sistemului de salarizare-asigură încadrarea în fondurile bugetare aprobate pe anul 2017 pentru cheltuieli de personal.

Ținând cont de prevederile art.11 alin.(1) din Legea-cadru nr.153/28.06 2017, prin Adresa nr.1685/24.07.2017, organizatia sindicală reprezentativa(Sindicatul Civitas) a fost consultata privind stabilirea salariilor de baza pentru functionarii publici si personalul contractual din cadrul aparatului de specialitate al primarului comunei Valea Ierii.

Punctul de vedere al Sindicatului Civitas este comunicat prin Adresa nr.2/s/24.07.2017, pe care o anexam prezentului proiect de hotarare.

Sindicatul Civitas nu are obiecții cu privire la cuantumul coeficienților care sunt cuprinși în anexă și pe baza cărora prin înmultirea lor cu salariul de baza minim brut pe tara,garantat în plată, în vigoare, se stabileste nivelul salariului de baza pentru fiecare functie cuprinsă în anexă.

Față de cele de mai sus, susținem adoptarea proiectului de hotărâre în forma adoptată de initiator.

Secretar, Consilier,

Nelia-Crenguța Mariș Ec.Nicoleta Ilea